NER ปี 65 กวาดกำไรทะลุ 1.7 พันลบ. บอร์ดเคาะปันผล 0.31 บ.-เพิ่มทุน PP กว่า 161 ล้านหุ้น
NER ปี 65 กวาดกำไรทะลุ 1.7 พันลบ. ลดลงเล็กน้อย 5% จากปีก่อนกำไร 1.8 พันลบ. บอร์ดเคาะปันผล 0.31 บ. ขึ้น XD 20 เม.ย.66 จ่าย 9 พ.ค.66 ออกเพิ่มทุน PP กว่า 161 ล้านหุ้น  เพิ่มสภาพคล่อง รองรับการเติบโตอนาคต
NER ปี 65 กวาดกำไรทะลุ 1.7 พันลบ. บอร์ดเคาะปันผล 0.31 บ. ขึ้น XD 20 เม.ย.66 จ่าย 9 พ.ค.66 ออกเพิ่มทุน PP กว่า 161 ล้านหุ้น  เพิ่มสภาพคล่อง
17 ก.พ. 2566

บริษัท นอร์ทอีส รับเบอร์ จำกัด (มหาชน) หรือ NER รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยบริษัทฯ มีปริมาณขาย 446,090 ตัน ลดลง 1.41% จากปี 64 มีปริมาณขาย 452,476 ตัน อย่างไรก็ดีบริษัทฯ มีรายได้จากการขายรวม 25,172.06 ล้านบาท เพิ่มขึ้น 3.06% จากปีก่อนมีรายได้จากการขายรวม 24,425.66 ล้านบาท
นอกจากนั้นบริษัทฯ ประกาศจ่ายปันผลงวดดำเนินงานวันที่ 1 ก.ค.65 ถึงวันที่ 31 ธ.ค.65 เป็นเงินสดในอัตรา 0.31 บาท/หุ้น กำหนดขึ้นเครื่องหมาย XD วันที่ 20 เม.ย.66 และจ่ายเงินปันผลในวันที่ 9 พ.ค.66
อีกทั้งยังมีมติให้นำเสนอต่อที่ประชุมสามัญผู้ถือหุ้นประจำปี 66 เพื่อพิจารณาอนุมัติการขยายระยะเวลาการจัดสรรหุ้นสามัญเพิ่มทุนของบริษัท แบบมอบอำนาจทั่วไป (General Mandate) จำนวนไม่เกิน 161,467,890 หุ้น เพื่อเสนอขายให้แก่บุคคลในวงจำกัด (Private Placement) มูลค่าที่ตราไว้หุ้นละ 0.50 บาท ซึ่งจะครบกำหนดในวันที่ประชุมสามัญผู้ถือหุ้นประจำปี 66 โดยเงื่อนไขการจัดสรรหุ้นสามัญเพิ่มทุนดังกล่าว จะเป็นไปตามที่ได้รับอนุมัติจากที่ประชุมสามัญผู้ถือหุ้นประจำปี 65 เมื่อวันที่ 7 เม.ย.65 ทุกประการ
ทั้งนี้เนื่องจากบริษัทมีแนวโน้มการขยายตัวทางธุรกิจอย่างต่อเนื่อง รวมทั้งแผนการลงทุนและการขยายกำลังการผลิตในอนาคต จึงมีความจำเป็นต้องจัดหาแหล่งเงินทุนเพิ่มเติม ดังนั้น บริษัทจึงได้ออกหุ้นเพิ่มทุนนี้ เพื่อเพิ่มสภาพคล่องและเงินทุนหมุนเวียนให้กับบริษัท รวมทั้งช่วยเสริมให้บริษัทมีฐานเงินทุนที่เข้มแข็งขึ้นเพื่อสร้างความพร้อมสำหรับการดำเนินงานในอนาคต ซึ่งโครงการในอนาคต จะนำมาซึ่งรายได้ที่เพิ่มขึ้น ซึ่งจะเป็นประโยชน์แก่บริษัทและผู้ถือหุ้นของบริษัท